《忆旧游 题万小廉招香唤玉图》
清代·王倩

记钩帘待月，拣柳听莺，斟酌桥边。冷落清游兴，怎无端画里，重见钗钿。

倚来六柱船窗，春水亦知怜。叹锦样韶光，销磨如此，要算神仙。

歌声遏云住，讶花扶娇影，扇隔羞颜。谁写销魂意，便忘情似我，梦也缠绵。

尊前按拍年少，况是杜樊川。只易惹愁生，灯凉酒醒风满天。

作者简介：浙江钱塘人，字琬红，晚号秋士。叶恕妻。能诗。卒年六十六。有《小嫏嬛吟稿》。